«Макулдашылды» «Бекитемин»

КРнын Билим берүү жана илим ТалМУнун ректору

министрлигинин Билим берүү жана А.Ш.Упенов

 жаштар саясаты башкармалыгы \_\_\_\_\_\_\_\_\_\_

«\_\_\_\_» \_\_\_\_\_\_\_\_\_2020-ж. «\_\_\_» \_\_\_\_\_\_\_\_\_\_2020-ж.

**2020-2021-окуу жылына Талас мамлекеттик университетинин кесиптик орто билим берүү бөлүмүнө студенттерди кабыл алуунун**

**ЭРЕЖЕЛЕРИ**

 Бул эрежелер Кыргыз Республикасынын “Билим берүү жөнүндө**” м**ыйзамына жана Кыргыз Республикасынын Өкмөтүнүн 2004-жылдын 3-февралындагы №53 “Кыргыз Республикасынын кесиптик жогорку жана орто билим берүүчү уюмдарынын иш-аракеттерин жөнгө салуучу ченемдик-укуктук актыларын бекитүү жөнүндө”, 2012-жылдын 04-июлундагы №470 “Кыргыз Республикасынын кесиптик орто билим берүү уюмдарынын ишин жөнгө салуу актыларын бекитүү жөнүндө” токтомдордун жана Талас мамлекеттик университетинин Кесиптик орто билим берүү бөлүмүнүн Уставынын негизинде иштелип чыкты.

**1. Жалпы жоболор**

 1.1 Бул Эрежелер Талас мамлекеттик университетинин кесиптик орто билим берүү бөлүмүнө (КОБББ) абитуриенттерди студенттикке кабыл алууну жөнгө салат. Бул кабыл алуу тартиби менен жөнгө салынбаган маселелер КОБББ тарабынан Кыргыз Республикасынын мыйзамдарына ылайык өз алдынча чечилет.

 1.2 Талас мамлекеттик университетинин кесиптик орто билим берүү бөлүмүнө (КОБББ) негизги орто же жалпы орто жана кесиптик башталгыч билими бар Кыргыз Республикасынын жарандары, Кыргыз Республикасынын аймагында туруктуу же убактылуу жашаган чет өлкөлүк жарандар, жарандыгы жок адамдар кабыл алынат.

 1.3 ТалМУнун кесиптик орто билим берүү бөлүмүнө кабыл алуу конкурстук негизде ишке ашырылат. Конкурстун шарттары жарандардын билим берүү жаатындагы укуктарын сактоо кепилдикке алынып, алардын айрыкча жөндөмдүүлөрү менен кесиптик орто билимди өздөштүрүүгө даярдыктары бар жарандарды эсепке алууну камсыз кылат.

 1.4 ТалМУнун КОБББ Кыргыз Республикасынын Өкмөтүнүн 2012-жылдын 5-сентябрындагы № 610 "Кыргыз Республикасынын орто кесиптик билим берүү адистиктерине окутуунун нормативдик мөөнөттөрүн бекитүү жөнүндө" [токтомуна](http://cbd.minjust.gov.kg/act/view/ky-kg/54844?cl=ky-kg) ылайык тийиштүү адистиктер боюнча кесиптик орто билим берүү программаларын ишке ашыруунун шарттары бар болсо гана жарандарды окууга кабыл алуу жөнүндө жарыялоого укуктуу.

 1.5 ТалМУнун кесиптик орто билим берүү бөлүмүндө башка мамлекеттердин жарандарын окутуу Кыргыз Республикасы катышуучу болгон, белгиленген тартипте күчүнө кирген эл аралык келишимдердин негизинде, ошондой эле билим берүү уюмдары же жеке жарандар менен келишимдердин негизинде ишке ашырылат.

 1.6. Адистиктери боюнча келишим (акы төлөө) негизинде кабыл алуу планын ТалМУнун атайын орто кесиптик билими окуучулардын контингентинин чегинде аныктайт жана Кыргыз Республикасынын Билим берүү жана илим министрлиги менен макулдашат.

2. **Кабыл алууну уюштуруу**

 2.1 Кабыл алууну уюштурууда кабыл алуунун эрежелеринин негизинде абитуриенттерди кабыл алуу комиссиясы түзүлөт жана анын төрагасы ТалМУнун ректору болуп саналат. Төрага абитуриенттерди КОБББга кабыл алуу комиссиясынын ишинин ачык-айкын өтүүсүн камсыздайт.

 2.2 Кабыл алуу комиссиясынын төрагасы кабыл алуу планын аткарылышы, лицензияда белгиленген чектүү контингенттин, ошондой эле КОБББ га кабыл алуу боюнча ченемдик укуктук актылардын талаптарынын сакталышы үчүн жооптуу болот, кабыл алуу жана апелляциялык комиссиялардын мүчөлөрүнүн милдеттерин аныктайт, алардын иш тартибин, кабыл алуучу жана апелляциялык комиссиялардын жарандарды кабыл алуу графигин бекитет.

 2.3 Кабыл алуучу сыноолорду уюштуруу жана өткөрүү үчүн кабыл алуу комиссиясынын төрагасы сынактык жана апелляциялык комиссиялардын курамдарын бекитет. Сынактык жана апелляциялык комиссиялардын ыйгарым укуктары жана иш тартиптери ТалМУнун ректору бекитүүчү алар жөнүндө жоболор менен аныкталат.

 2.4 Кабыл алуу комиссиясынын ишин жана иш кагаздарын жүргүзүүнү, ошондой эле абитуриенттерди жана алардын ата-энелерин (мыйзамдуу өкүлдөрүн) жеке кабыл алууну ТалМУнун ректору тарабынан дайындалуучу жооптуу катчы уюштурат. Кабыл алуу комиссияларынын жооптуу катчыларынын кандидатуралары Кыргыз Республикасынын Билим берүү жана илим министрлиги менен макулдашылат. Бир эле адам удаасы менен эки жылдан ашык жооптуу катчы боло албайт.

 2.5 Кабыл алуучу комиссиянын курамы, ыйгарым укуктары жана ишинин тартиби ТалМУнун ректору бекитүүчү ал жөнүндө жобо менен аныкталат. Кабыл алуучу комиссиянын ыйгарым укуктарынын мөөнөтү бир жыл.

 2.6 ТалМУнун кесиптик орто билим берүү бөлүмүнө кабыл алууда кабыл алуу комиссиясынын төрагасы жарандардын билим берүү жагында Кыргыз Республикасынын мыйзамдары менен белгиленген укуктарын сактоону, кабыл алуучу жана апелляциялык комиссиялардын ишинин ачык-айкындыгын, тапшыруучулардын жөндөмүн жана шыктарын баалоонун объективдүүлүгүн, кабыл алуунун бардык этаптарында кабыл алуучу комиссиянын жетекчилигине жеткиликтүүлүктү камсыздайт.

 2.7 ТалМУнун кесиптик орто билим берүү бөлүмүнө өтүүгө арыз бергенде абитуриент төмөнкү документтерди тапшырат:

- паспортун же туулгандыгы тууралуу күбөлүгүн;

- негизги жалпы билим берүүнү бүтүргөндугү жөнүндө күбөлүгүнүн же орто жалпы билим берүүнү аяктаганы тууралуу аттестаттын түп нускасын же дубликатын;

- белгиленген формадагы медициналык маалымкатын;

- аскердик билетин же катталуу күбөлүгүн;

- керектүү сандагы сүрөтүн (3x4 - 6 шт.);

- эгерде тапшыруучу Кыргыз Республикасынын мыйзамдарында белгиленген жеңилдиктерге талапкер болсо, ТалМУнун кесиптик орто билим берүү бөлүмүнө тийиштүү адистиктер боюнча окууга кандайдыр чектөөлөр бар болсо тапшыруучу башка документтерди да тапшырышы мүмкүн.

2.8 Биринчи курска кабыл алуу бланкалык тестирлөөгө катышууга мүмкүнчүлүк берет. Мунун негизинде билим деңгээлин текшерүүдөгү бланкалык документациялар, сынактардын тапшырмалары жана консультацияларды уюштуруудагы чыгымдарды абитуриент өзү төлөйт.

 2.9 ОСПО нун күндүзгү жана сырттан окуу бөлүмдөрүнө тапшыруудагы баллдын өлчөмүн кабыл алуу комиссиясы аныктайт.

 2.10 Окутуунун ар түрдүү формаларына жана келишим (акы төлөө) негизинде окууга түшкөн арыздар өз-өзүнчө бөлөк катталып, бөлөк эсепке алынат.

 2.11 Документтерди кабыл алуу:

- окутуунун күндүзгү формасына 2020-жылдын 20-июнунан баштап 30-августуна чейин;

- сырттан окуу формасына 2020-жылдын 15-июлунан баштап 25-августуна чейин.

##  2.12  ТалМУнун кесиптик орто билим берүү бөлүмү кабыл алуу эрежелерин жыл сайын иштеп чыгат, бекитет жана аларды Кыргыз Республикасынын мыйзамдарына жана Кыргыз Республикасынын кесиптик орто билим берүүчү уюмуна студенттерди кабыл алуунун тартибине каршы келбөө жагынан Кыргыз Республикасынын Билим берүү жана илим министрлиги менен макулдашышат.

##  2.13 Чет өлкөлүк жарандар кабыл алуу комиссиясына Кыргыз Республикасынын жалпы орто билим тууралуу же башталгыч кесиптик билим тууралуу мамлекеттик документтерине эквивалентүү билими тууралуу документтерин көрсөтүшү керек. Чет өлкөлүк жарандардын документтерине экспертизаны Кыргыз Республикасынын Билим берүү жана илим министрлиги жүргүзөт.

 2.14. Билиминин тийиштүү деңгээли жөнүндө Кыргыз Республикасынын Билим берүү жана илим министрлиги берген маалымкат болмоюнча чет өлкөлүк жарандар окууга кабыл алынбайт.

**3. Кирүү сынактары**

 3.1 Уюштуруу-укуктук формасына, окутуунун формасына карабастан КОБББ га кирүү үчүн башкы критерийлер болуп тапшыруучунун билиминин деңгээли жана жөндөмү эсептелет, аны текшерүү үчүн кирүү сынактары өткөрүлөт:

 ♦ Республикалык жалпы тестирлөөгө катышпаган же төмөнкү балл алган, бирок бюджеттен тышкаркы күндүзгү бөлүмүнө тапшырууну каалаган абитуриенттерге;

 ♦ сырттан окуу бөлүмүнө тапшыруучу абитуриенттерге;

 ♦ чет өлкөнүн жарандыгы бар абитуриенттерге.

 3.2 ТалМУнун КОБББнун кирүү сынактары адисттиктин профилдик предмети жана кыргыз (орус) тилинен алынат.

 3.3 Кирүү сынагын өткөрүү мөөнөтү:

- окутуунун күндүзгү окуу бөлүмүнө 2020- жылдын 20-июлунан баштап 30-августуна чейин;

- сырттан окуу бөлүмүнө 2020- жылдын 25-июлунан баштап 30 -августуна чейин.

 3.4 Кирүү сынактары бланк менен тестирлөө формада өткөрүлөт.

 3.5 ТалМУнун кесиптик орто билим берүү бөлүмүнө тапшыргандар кирүү сыноолорун мамлекеттик же расмий тилде берүүнү тандап алууга укуктуу.

 3.6 Кабыл алуунун тартиби, ошондой эле кабыл алуу комиссияларынын арыздарды кабыл алууну уюштуруу боюнча чечимдери, кирүү сыноолорун өткөрүүнүн расписаниеси, кабыл алуунун жыйынтыктары абитуриенттерге өз учурунда билдирилип турат.

 3.7 ТалМУнун кесиптикорто билим берүү бөлүмүнө кабыл алуу эрежелеринде: сыноолордун саны (экиден кем эмес, бирок - төрттөн ашык эмес, сыноолордун бирөө - мамлекеттик жана расмий тил боюнча), аларды өткөрүүнүн формасы, предметтердин тизмеси, адистик боюнча профилдик предмети жана апелляцияларды кароонун тартиби аныкталат.

 3.8 Кирүү сыноолору негизги жалпы жана (же) жалпы орто билим берүү программаларына ылайык өткөрүлөт.

 3.9 Тестирлөө жүргүзүүдө Кыргыз Республикасынын Билим берүү жана илим министирлигинин Улуттук тестирлөө борборунун тесттик тапшырмалар жыйнагынын базасы жана компьютердик программалары колдонгондуктан, аларга экспертиза жүргүзүлбөйт.

 3.10 Кирүү сыноолоруна себепсиз келбей калгандар, канааттанаарлык эмес баа алгандар ТалМУнун кесиптик орто билим берүү бөлүмүнө кирүү конкурсунан чыгарылат.

 3.11 Бирдиктүү талаптардын аткарылышын, тесттик тапшырмалар (суроолор) боюнча сыноолордогу талаш маселелерди чечүү жана ТалМУнун кесиптик орто билим берүү бөлүмүнө тапшыргандардын укуктарын коргоону камсыздоо максатында кабыл алуу комиссиясында апелляциялык комиссия түзүлөт. Апелляциялык комиссиянын курамына билим берүүнү башкаруу органдарынын өкүлдөрү, сабактар боюнча педагогикалык кызматкерлер көз карандысыз эксперт катары киришет.

 3.12 Тестирлөөнүн жыйынтыгына канааттанбаган абитуриент апелляция берүүгө акылуу.

 3.13 Апелляция берүүнүн эрежелерин ТалМУнун апелляциялык комиссиясы аныктайт жана ал тууралуу окуу жайга тапшырган абитуриенттерге маалымдайт.

 3.14 Абитуриенттердин апелляция жөнүндө арыздары кирүү сыноолорунун жыйынтыгы жарыялагандан кийин бир сутканын ичинде берилет да, алар апелляциялык комиссия тарабынан арыз ээсинин катышуусунда бир күндүн ичинде каралат.

 3.15 Апелляцияны кароо кайра экзамен тапшыруу эмес. Апелляцияны кароонун жүрүшүндө кирүү сынагын тапшыруунун натыйжасы туура же туура эмес бааланганы гана текшерилет.

 3.16. Кирүү сынагын кайра тапшырууга болбойт.

**4 Кабыл алуу**

 4.1 ТалМУнун кесиптик орто билим берүү бөлүмүнө студенттикке кабыл алуу кирүү сынактары бүткөндөн кийин:

- күндүзгү окуу бөлүмүнө 2020- жылдын 2-сентябрынан кеч эмес жүргүзүлөт;

- сырттан окуу формасына 2020- жылдын 30-августунан кеч эмес ишке ашырылат.

 4.2 Конкурстун жыйынтыгы боюнча кабыл алуу тууралуу буйрук кирүү сынактарында топтогон баллын көрсөтүү менен ТалМУнун кабыл алуу комиссиянын маалымат тактасына жарыяланат.

 4.3 Жакшы баа алса окутуу акысын төлөө менен келишим боюнча конкурстан сырткары кабыл алынчуулар:

 - запаска бошотулган жана Кыргыз Республикасынын Өкмөтү белгилеген жеңилдиктерди алууга укуктуу аскер кызматчылар;

 - тоголок жетим жана ата-энесинин камкордугусуз калган балдар (ошол жылдын 1-октябрына карата 18 жашка чыга электер);

 - ден соолугунун мүмкүнчүлүгү чектелген, медициналык-социалдык экспертизанын корутундусу боюнча даярдыктын жана адистиктин тандаган багыты боюнча коожда окуса болуучу адамдар;

 - тандаган коождогу багыттар жана адистиктер боюнча эл аралык жана республикалык олимпиадалардын жеңүүчүлөрү (ошол жылы 1-3-орундарды алгандар), эгерде олимпиадалык сабак профилдик болсо.

 4.4 "Спорттун чеберлигине талапкер", "Кыргыз Республикасынын спортунун чебери", "Кыргыз Республикасынын эл аралык класстагы спортунун чебери" спорттук наамдары бар спортсмендер мамлекеттик жана муниципалдык орто кесиптик билим берүү мекемелерине тапшырууда окутуу акысын төлөө менен келишим боюнча орундарга артыкчылыктуу укукка ээ болушат.

 4.5 ТалМУдагы кесип билим кабыл алуу билими жөнүндө мамлекеттик үлгүдөгү документтин түп нускасы боюнча ишке ашырылат.

 4.6 ТалМУнун кесиптик орто билим берүү бөлүмү Кыргыз Республикасынын

Билим берүү жана илим министрлигине кабыл алуу жөнүндө жыйынтык маалыматтарды берүүчү мөөнөттөр:

- акы төлөп окуу үчүн - 15-сентябрга чейин.

 4.7 Кабыл алуунун жыйынтыгы боюнча кабыл алуу комиссиясы 2020-жылдын 1-октябрынан кечиктирбестен Кыргыз Республикасынын Билим берүү жана илим министрлигине статистикалык отчет берүүгө, ал эми кабыл алуу бүткөндөн кийин - студенттерди кабыл алууну уюштуруу жана өткөрүү жөнүндө отчетту берүүгө милдеттүү.

Кабыл алуу комиссиясынын

 жооптуу катчысы Т.Т. Ташманбетов